**Magánszemélyek kommunális adója ügyfél tájékoztatója**

Az ügyintézés megkönnyítése érdekében az alábbi tájékoztatással szeretnénk Önnek a helyi magánszemélyek kommunális adója bevallásban segíteni.

**Mikor kell benyújtani az magánszemélyek kommunális adója bevallását:**

Amennyiben Szentendre város közigazgatási területén magánszemélyként

* belterületi telek tulajdonosa, ingatlan- nyilvántartásba bejegyzett vagyoni értékű jog gyakorlója,
* nem magánszemély tulajdonában álló lakás bérlője lett,

**Mikor kell benyújtani a bevallást?**

A szerződéskötést követő 15 napon belül.

**Hogyan kell adózni, ha több tulajdonosa van az ingatlannak?**

Több tulajdonos esetén a tulajdonosok tulajdoni hányadaik arányában adóalanyok. Valamennyi tulajdonos által írásban megkötött és az adóhatósághoz benyújtott megállapodásban ettől eltérően is megállapodhatnak.

**Aki nem kap tájékoztatást kell-e bevallást tennie?**

Az adózóknak a bevallási kötelezettségüket abban az esetben is teljesíteniük kell, ha az adóhatóság erről külön nem értesítette és nem bocsátotta rendelkezésre az ehhez szükséges nyomtatványokat.

**Mi kell a magánszemélyek kommunális adója bevalláshoz:**

Magánszemélyek kommunális adója formanyomtatvány, ami az alábbi helyeken érhető el:

Letölthető a [www.szentendre.hu](http://www.szentendre.hu) oldalról, valamint ugyanitt elektronikus adóbevallási nyomtatvány (ÁNYK nyomtatvány) formájában is elérhető, amit ügyfélkapun keresztül lehet benyújtani.

Személyes ügyintézés esetén ügyfélfogadási időben az Ügyfélszolgálatunkon (2000 Szentendre, Duna korzó 25. 1. em.) vagy az az Adóirodában (2000 Szentendre, Városház tér 3. fsz. 5.) kitölthető.

**Mikor kell megállapodási nyomtatványt csatolni?**

Abban az esetben, ha valamennyi tulajdonos által írásban megkötött és az adóhatósághoz benyújtott megállapodásban a tulajdonosok, az adó alanyisággal kapcsolatos jogokkal, és kötelezettségekkel egy tulajdonost akarnak felruházni.

**Milyen iratokat hozzak magammal az magánszemélyek kommunális adóval kapcsolatos ügyintézéshez?**

* Személyigazolvány
* Lakcímkártya
* adókártya
* ha nem magánszemélytől bérel ingatlant, az ingatlanra kötött bérleti szerződés
* ha belterületi telek tulajdonosa az adásvételi szerződést
* meghatalmazás, ha nem saját ügyében jár el

**Milyen mértékű magánszemélyek kommunális adót kell fizetnem?**

1. nem magánszemély tulajdonában álló lakás bérlője esetében: 17.240 Ft/m²/év
2. belterületi telek esetében: 17.240 Ft/m2/év

**Meddig kell megfizetni az adót?**

Az adóalanyok az I. félévi adófizetési kötelezettségüket március 15. napjáig a II. félévi adófizetési kötelezettségüket szeptember 15. napjáig teljesíthetik.

**Van-e lehetőség a megállapított adó mérséklésére?**

Igen. Az adóhatóság a magánszemély kérelme alapján az őt terhelő adótartozást, valamint a bírság- vagy pótléktartozást mérsékelheti vagy elengedheti, ha azok megfizetése az adózó és a vele együtt élő közeli hozzátartozók megélhetését súlyosan veszélyezteti.